Die Wallaby-ster Israel Folau het versuim om binne die spertyd van 72 uur teen sy afdanking te appelleer.
Crusaders ontken homofobiese voorval in Kaap
Die Crusaders ontken dat drie van hul spelers Saterdag in ’n onderonsie by ’n kitskosrestaurant in Kaapstad gay mans gespot en homofobiese uitlatings gemaak het.
Staan vas, moeilike tye lê voor waarsku Dawie Roodt
Die nasionale tesourie oorweeg ’n spesiale-doel-entiteit wat ’n groot deel van Eskom se skuld sal oorneem, berig Business Day. Kameras flits toe Oscar by hof aankom | Nuus24
Kameras flits toe Oscar by hof aankom
Pistorius se borgtog 'binnekort afgehandel'
Pretoria – Die Paralimpiese atleet Oscar Pistorius het vroegoggend by die Pretoriase landdroshof aangekom en sy kop met 'n blou handdoek bedek terwyl fotograwe nader gestaan het om foto's te neem.Adv. Gerrie Nel, die staatsaanklaer, het Dinsdag gesê hy sal uitbrei oor die staat se weergawe dat Reeva Steenkamp en die atleet gestry het en sy na die toilet gevlug het voor Pistorius vier keer deur die deur geskiet het, berig AP.Pistorius is aangekla van moord met voorbedagte rade. Hooflanddros Desmond Nair het gesê die verdediging moet uitsonderlike redes verskaf vir Pistorius se vrylating op borgtog.Sowat 100 joernaliste van plaaslike en internasionale nuusagentskappe het Woensdagoggend buite die hof gestaan. Sewe voertuie is in Bosmanstraat langs die hof geparkeer.Pistorius is omstreeks 06:45 na die hof gebring.Die gewilde sakeman Kenny Kunene het kort voor 07:00 by die hof aangekom nadat hy sy blou Porsche in Francis Baardstraat geparkeer het.Pistorius se borgtogaansoek het Dinsdag begin nadat hy verlede week van die moord op Steenkamp, 'n voormalige FHM-model aangekla is.Die atleet het in 'n verklaring, wat sy advokaat aan die hof voorgelees het, gesê hy ontken die bewering van moord ten sterkste."Ons was smoorverlief en ek kon nie gelukkiger gewees het nie."Steenkamp is verlede Donderdag in Pistorius se huis in die ooste van Pretoria doodgeskiet. Haar verassingsdiens is Dinsdag gehou. – Volg Nuus24 op Twitter
"Die vraag is of die verhouding die familie se gedrag beïnvloed."
En die antwoord, Gwede, is onteenseglik JA.